b"\n_START_ARTICLE_\nCasa d'Asc\xc3\xa0nia\n_START_SECTION_\nHist\xc3\xb2ria\n_START_PARAGRAPH_\nEl primer membre conegut de la casa, Esic\xc3\xb3, comte de Ballenstedt, apareix per primer cop en un document de 1036, i se suposa que era n\xc3\xa9t (a trav\xc3\xa9s de la seva mare) d'Od\xc3\xb3 I, marcgravi de la Marca Oriental de Sax\xc3\xb2nia. De Od\xc3\xb3, els ascanis heretaren extenses propietats a la Marca Oriental _NEWLINE_El n\xc3\xa9t d'Esic\xc3\xb3 fou Ot\xc3\xb3 de Ballenstedt, que va morir el 1123.  Pel matrimoni d'Ot\xc3\xb3 amb Eilika, filla de Magnus duc de Sax\xc3\xb2nia, els ascanis esdevingueren hereus a la meitat de les propietats de la casa dels bill\xc3\xbangides, abans ducs de Sa\xc3\xb2nia. _NEWLINE_El fill d'Ot\xc3\xb3, Albert l'\xc3\x93s, es convertia, amb l'ajuda de l'her\xc3\xa8ncia de la seva mare, en el primer duc ascani de Sax\xc3\xb2noa el 1139. Per\xc3\xb2 va perdre el control de Sax\xc3\xb2nia aviat, enfront de la casa rivals dels Welfs._NEWLINE_Tanmateix, Albert heretava el marcgraviat de Brandenburg del seu \xc3\xbaltim governant wend, Pribislav, el 1157, i es convertia en el primer marcgravi ascani. Albert, i els seus descendents de la casa d'Asc\xc3\xa0nia, llavors feren progressos considerables cristianitzant i germanitzant aquelles terres. Com a terre de frontera entre cultures alemanyes i eslaves, el pa\xc3\xads es coneixia com a marca o marcgraviat. _NEWLINE_El 1237 i el 1244 dues ciutats, C\xc3\xb6lln i Berl\xc3\xadn es fundaren durant el govern d'Ot\xc3\xb3 i Joan, n\xc3\xa9ts del marcgravi Albert l'\xc3\x93s, (m\xc3\xa9s tard s'unien en una ciutat, Berl\xc3\xadn). L'emblema de la casa d'Asc\xc3\xa0nia, \xc3\xa0liga vermella i \xc3\xb3s vermell, es convertia en l'emblema her\xc3\xa0ldic de Berl\xc3\xadn._NEWLINE_El 1320 la l\xc3\xadnia Brandenburguesa dels ascanis es va extingir._NEWLINE_Despr\xc3\xa9s que l'emperador hagu\xc3\xa9s deposat els governants g\xc3\xbcelfs de Sax\xc3\xb2nia el 1180, els ascanis retornaren per governar el ducat de Sax\xc3\xb2nia, que s'havia redu\xc3\xaft a la seva meitat oriental per orde de l'Emperador. Tanmateix, fins i tot a Sax\xc3\xb2nia oriental, els ascanis nom\xc3\xa9s van poder establir el control en \xc3\xa0rees limitades, principalment prop del riu Elba. _NEWLINE_Al segle XIII, el comtat d'Anhalt se separava del ducat de Sax\xc3\xb2nia, i m\xc3\xa9s tard, el ducat restant es dividia en Sax\xc3\xb2nia-Lauenburg i Sax\xc3\xb2nia-Wittenberg. Les dinasties asc\xc3\xa0nies en els dos estats saxons es van extingir el 1689 i el 1422, respectivament, per\xc3\xb2 els ascanians continuaven governant en l'estat m\xc3\xa9s petit, el d'Anhalt, i les seves diverses subdivisions, fins que la monarquia va quedar abolida el 1918. _NEWLINE_Caterina la Gran, emperadriu de R\xc3\xbassia des de 1762 a 1796, fou membre de la casa d'Asc\xc3\xa0nia, ella mateixa era la filla de Cristi\xc3\xa0 August d'Anhalt-Zerbst, pr\xc3\xadncep d'Anhalt-Zerbst."